Source: https://ispis.sk/judikatura/I.US41/1997
Timestamp: 2020-03-29 08:46:29+00:00
Document Index: 11907235

Matched Legal Cases: ['§ 66', '§ 25', '§ 25', '§ 66', '§ 24', '§ 31', '§ 25', '§ 66', 'súd ', 'súd ', 'súd ', 'súd ', '§ 66', 'súd ', '§ 25', '§ 25', 'súd ', '§ 66', '§ 24', 'súd ', '§ 31', '§ 24', 'súd ', '§ 25', 'súd ', '§ 66']

I. ÚS 41/1997 - iSpis
iSpis Judikatúra – I. ÚS 41/1997
Ústavný súd, dátum 01.07.1997, sp.zn. I. ÚS 41/1997
§ 66 zákona č. 38/1993 § 25 zákona č. 38/1993 § 25 ods. 2 zákona č. 38/1993 § 66 ods. 3 zákona č. 38/1993 § 24 ods. 6 zákona č. 564/1992 § 31 ods. 2 zákona č. 38/1993 § 25 zákona č. 564/1992 § 66 ods. 2 zákona č. 564/1992
I. ÚS 41/1997 1.7.1997 https://www.ustavnysud.sk/ussr-intranet-portlet/docDownload/d599ce35-d5b5-4335-8aeb-951f965947e6/Rozhodnutie%20-%20Uznesenie%20o%20odmietnut%C3%AD%20I.%20%C3%9AS%2041_97.pdf SLOVENSKÁ REPUBLIKA
U ZN ESEN IE Ústavného súdu Slovenskej republiky
Ústavný súd Slovenskej republiky v Košiciach na neverejnom zasadnutí senátu konanom 1. júla 1997 predbežne prerokoval sťažnosť. Okresného koordinačného centra Křesťanskodemokra­ tického hnutia v Březne, Nábrežie Dukelských hrdinov 16/2 proti výsledku referenda konaného v dňoch 23. až 24. mája 1997, a takto
Sťažnosť Okresného koordinačného centra K resťanskodemokratického hnutia v Březne, Nábrežie Dukelských hrdinov 16/2 proti výsledku referenda o d m i e t a pre zj avnú neopodstatnenosť.
Ústavný súd Slovenskej republiky v Košiciach (ďalej len ústavný súd") dostal 9. júna 1997 podanie Okresného koordinačného centra Kresťanskodemokratického hnutia v Brezne označené ako "sťažnosť na zmarenie referenda podpísané jej predsedom a regionálnou tajomníčkou K resťanskodemokratického hnutia (ďalej len "sťažovatelia") .
V sťažnosti "vinili" ministra vnútra Slovenskej republiky Gustáva Krajčího a vládu Slovenskej republiky zo "zmarenia" referenda, pretože, hoci "petíciu za priamu voľbu prezidenta podporilo viac ako 520 tisíc občanov SR a ústavný súd svojím výkladom nevylúčil možnosť konania referenda aj o štvrtej otázke, t.j. o priamej voľbe prezidenta občanmi, minister vnútra p. Gustáv Krajci ... nezabezpečil v súlade so zákonom doručenie hlasovacích lístkov so štyrmi otázkami do obcí a miest" .
Sťažovatelia namietali aj nesprávny postup pri vykonaní samotného aktu referenda predsedom Okresnej komisie pre referendum v Březne a Okrskovou komisiou č. 2 pre referendum v Podbrezovej i Okresného úradu v Březne. Nesprávnosť v postupe a konaní označených orgánov videli v tom, že miestnosť, v ktorej zasadala Okresná komisia pre referendum nebola náležite označená, telefonické a faxové aparáty vyhradené pre referendum neboli umiestnené v miestnostiach Okresnej komisie pre referendum, že komisii neboli predložené uznesenia Ústrednej komisie pre referendum z 22. mája 1997 č. 47 a č. 49, že do miestnosti boli doručené neplatné hlasovacie lístky, v miestnosti sa zdržiavala osoba, ktorá nebola členkou komisie, sťažnosti občanov vypočuli predseda komisie a nečlenka komisie (zamestnankyňa Okresného úradu v Brezne) v inej miestnosti, než bola OKR a k sťažnostiam občanov sa vyjadrovali len predseda OKR a člen komisie - zástupca K resťanskodemokratického hnutia - sa ku sťažnostiam vyjadriť nemohol. Z uvedených dôvodov považovali referendum "za zmanipulované a zmarené" a žiadali "o dôsledné prešetrenie a vyvodenie dôsledkov".
Z obsahu sťažnosti vyplynulo, že táto smerovala proti spôsobu vykonania referenda v okrese Brezno orgánmi, ktoré sa na organizovaní referenda zúčastňovali a ich konaním mal byť ovplyvnený výsledok referenda, pretože podľa sťažovateľa, bolo referendum týmito orgánmi "zmanipulované a zmarené".
Ústavný súd je podľa č l . 129 o d s . 3 Ústavy Slovenskej republiky (ďalej len "ústava") príslušný na rozhodovanie o sťažnostiach proti výsledku referenda a konanie o nich upravuje § 66 až 70 zákona Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z.z. (ďalej len "zákon č. 38/1993 Z.z.") . Sťažnosti proti výsledku referenda ústavný súd predbežne prerokuje v súlade s § 25 o d s . 1 zákona č. 38/1993 Z. z. či skúma, či spĺňa všetky zákonom predpísané náležitosti, či neexistujú procesné prekážky konania a iné dôvody na jej odmietnutie podľa § 25 ods. 2 citovaného zákona.
Po predbežnom prerokovaní sťažnosti proti výsledku referenda Okresného koordinačného centra Kresťanskodemokratic­ kého hnutia v Brezne ústavný súd rozhodol o jej odmietnutí pre zjavnú neopodstatnenosť .
Ustanovenie § 66 ods. 3 zákona č. 38/1993 Z.z. určuje, že sťažnosť proti výsledku referenda musí byť ústavnému súdu podaná do 30 dní od zverejnenia výsledkov referenda. V súlade s § 24 ods. 6 zákona č. 564/1992 Zb. o vykonaní referenda v znení neskorších predpisov Ústredná komisia pre referendum zverejní prostredníctvom Tlačovej agentúry Slovenskej republiky výsledky hlasovania v referencie bez zbytočného odkladu po odovzdaní zápisnice o referende Národnej rade Slovenskej republiky. Z uvedeného vyplýva, že za opodstatnenú je preto možné považovať len takú sťažnosť, ktorou sa namietajú výsledky referenda zverejnené spôsobom predpísaným zákonom č. 564/1992 Zb. v znení neskorších predpisov. Sťažnosť proti výsledkom referenda. ktoré však neboli zverejnené zákonom predpísaným spôsobom, nemožno považovať ani za dôvodnú a ani za opodstatnenú (podobne I. ÚS 39/97 a I. ÚS 40/97) .
Ústavný súd požiadal Tlačovú agentúru Slovenskej republiky (ďalej len "TA SR") o poskytnutie pomoci pri obstaraní podkladov pre rozhodnutie ústavného súdu podľa § 31 ods. 2 zákona č. 38/1993 Z.z. V stanovisku TA SR uviedla, že: "Ústredná komisia pre referendum sa do dnešného dňa (t.j. do 24. júna 1997) neobrátila na Tlačovú agentúru Slovenskej republiky so žiadosťou o zverejnenie výsledkov hlasovania v referende podľa § 24 ods. 6 zákona č. 564/1992 Zb. o spôsobe vykonania referenda. Napriek našej žiadosti komisia TA SR neposkytla oficiálne výsledky hlasovania". Keďže výsledky hlasovania v referende uskutočnenom v dňoch 23. a 24. mája 1997 neboli doteraz zverejnené zákonom predpísaným spôsobom a keďže sťažnosť, proti výsledku referenda možno v konaní pred ústavným súdom považovať, za opodstatnenú len vtedy, ak smeruje (namieta) výsledky referenda zverejnené zákonom predpísaným spôsobom, ústavný súd rozhodol o odmietnutí sťažnosti proti výsledku referenda z dôvodu jej zjavnej neopodstatnenosti podľa § 25 o d s . 2 zákona é. 38/1993 Z.z.
Nad rámec odôvodnenia, ktoré vyčerpávajúcim spôsobom objasňuje dôvod odmietnutia sťažnosti, ústavný súd považuje za potrebné uviesť, že subjekty oprávnené na jej podanie sú podľa § 66 ods. 2 - najmenej 1/5 poslancov Národnej rady Slovenskej republiky, prezident Slovenskej republiky, vláda Slovenskej republiky, generálny prokurátor Slovenskej republiky a skupina najmenej 350 tisíc občanov Slovenskej republiky.
Za správnosť opísaného textu JU Dr. Richard R Angela Bandréová predseda sen